CELEX: 32018D0322
Language: mt
Date: 2018-03-02 00:00:00
Title: Deċiżjoni ta' Implimentazzjoni tal-Kummissjoni (UE) 2018/322 tat-2 ta' Marzu 2018 dwar is-sospensjoni tal-proċedura ta' eżaminazzjoni dwar ostakli għall-kummerċ li tikkonsisti f'miżuri adottati mir-Repubblika tat-Turkija li jaffettwaw il-kummerċ ta' karta ħielsa mill-injam mhux miksija

5.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 62/36
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/322
   tat-2 ta' Marzu 2018
   dwar is-sospensjoni tal-proċedura ta' eżaminazzjoni dwar ostakli għall-kummerċ li tikkonsisti f'miżuri adottati mir-Repubblika tat-Turkija li jaffettwaw il-kummerċ ta' karta ħielsa mill-injam mhux miksija
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Parlament Ewropew u tal-Kunsill (UE) 2015/1843 tas-6 ta' Ottubru 2015 li jistabbilixxi l-proċeduri tal-Unjoni fil-qasam tal-politika kummerċjali komuni sabiex jiżgura l-eżerċizzju tad-drittijiet tal-Unjoni skont ir-regoli internazzjonali tal-kummerċ, b'mod partikolari dawk stabbiliti taħt l-awspiċji tal-Organizzazzjoni Dinjija tal-Kummerċ (1) (ir-Regolament dwar l-Ostakoli għall-Kummerċ), u b'mod partikolari l-Artikolu 12(2) tiegħu,
   Wara konsultazzjoni mal-Kumitat dwar l-Ostakli għall-Kummerċ,
   Billi:
   
               (1)
            
            
               Fil-21 ta' April 2017, il-Konfederazzjoni tal-Industriji tal-Karta Ewropej (“CEPI”) ippreżentaw ilment f'isem l-industrija tal-karta tal-Unjoni skont l-Artikolu 3 tar-Regolament dwar l-Ostakli għall-Kummerċ.
            
         
               (2)
            
            
               CEPI sostniet li r-Repubblika tat-Turkija introduċiet fit-28 ta' Settembru 2015 sistema ta' sorveljanza tal-importazzjoni għal karta ħielsa mill-injam mhux miksija, li tinkludi rekwiżit ta' liċenzja ta' importazzjoni speċifika, trendi impossibbli l-importazzjoni taħt ċertu valur ta' limitu u toħloq ostakli għall-kummerċ tal-importazzjoni 'l fuq minn dak il-valur ta' limitu.
            
         
               (3)
            
            
               Il-Kummissjoni ddeċidiet li l-ilment kien fih biżżejjed evidenza sabiex jiġġustifika l-bidu ta' proċedura ta' eżami. Avviż ta' Ftuħ ta' proċedura ta' eżami kien għalhekk ippubblikat f'Il-Ġurnal Uffiċjali tal-Unjoni Ewropea fis-7 ta' Lulju 2017 (2).
            
         
               (4)
            
            
               Matul l-investigazzjoni, ir-Repubblika tat-Turkija rrevokat l-applikazzjoni tas-sistema ta' sorveljanza tal-importazzjoni fir-rigward ta' karta ħielsa mill-injam mhux miksija.
            
         
               (5)
            
            
               Minkejja r-revokazzjoni tal-miżura li tissuġġetta karta ħielsa mill-injam mhux miksija għas-sistema ta' sorveljanza, is-sistema ta' sorveljanza tkompli teżisti u tista' terġa' tiġi introdotta għal karta ħielsa mill-injam mhux miksija. Il-Kummissjoni tqis, għalhekk, li huwa xieraq li l-proċedura ma tiġix terminata iżda sospiża.
            
         
               (6)
            
            
               Il-Kummissjoni se ssegwi s-sitwazzjoni.
            
         
               (7)
            
            
               Il-miżuri stipulati f'din id-Deċiżjoni huma konformi mal-opinjoni tal-Kumitat tal-Ostakoli Kummerċjali,
            
         ADOTTAT DIN ID-DEĊIŻJONI:
   Artikolu 1
   Il-proċedura ta' eżaminazzjoni li tikkonċerna l-ostakli għall-kummerċ, li tikkonsisti f'miżuri adottati mir-Repubblika tat-Turkija li jaffettwaw karta ħielsa mill-injam mhux miksija, hija b'dan sospiża.
   Artikolu 2
   Din id-Deċiżjoni għandha tidħol fis-seħħ fl-20 jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, it-2 ta' Marzu 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 272, 16.10.2015, p. 1.
   
      (2)  ĠU C 218, 7.7.2017, p. 20.